Tronkstraf of boete vir boer wat glo werker skietArgieffoto Johannes Fourie, ŉ boer wat skuldig bevind is dat hy ŉ vuurwapen onwettig hanteer het, is ses maande tronkstraf opgelê, het die SAUK berig. Die streekshof in Musina in Limpopo het Fourie die opsie gebied om ŉ boete van R6 000 te betaal om tronkstraf vry te spring. Fourie het een van sy werkers geskiet, nadat hy hom glo vir ŉ bobbejaan aangesien het. Volgens die berig het die hof die aanklag van poging tot moord laat vaar weens ŉ gebrek aan getuienis. Fourie het ŉ paar jaar gelede die Pretoriase hooggeregshof genader om die staat se besluit, om hom van poging tot moord te beskuldig, te laat vaar. -SAPA